કેન્દ્રવર્તી એકમોમાં રસોઈ બનાવવાનું વહેલી સવારના શરૂ કરવામાં આવે છે. સંગઠન દ્વારા ચલાવવામાં આવતાં તમામ રસોડાઓ એક નિર્ધારિત મેનૂને અનુસરે છે. તમામ કેન્દ્રવર્તી રસોડાં મોટી ડેગ, ટ્રોલીઓ, ચોખા માટેની મોટી નળીઓ, દાળ/સાંભાર ટાંકીઓ, ચોપિંગ બોર્ડ, છરી-ચાકુઓ અને અન્ય કેટલાંક સમાન ઉપકરણોથી સજ્જ હોય છે જેને ઉપયોગ કરતાં પહેલાં સાફ કરી સંપૂર્ણ જંતુમુક્ત કરવામાં આવે છે. ઉત્તર ભારતીય રસોડાં ચોખા અને દાળ માટેની ડેગોથી સજ્જ કરવામાં આવે છે. ચોખાની દરેક ડેગ (મોટી કઢાઈ) ઓછામાં ઓછાં 500 લિટર્સની ક્ષમતા ધરાવે છે; અને દાળની પ્રત્યેક ડેગ 1,200થી 3,000 લિટર દાળ રાંધી શકાય તેટલી ક્ષમતા ધરાવે છે. કેમ કે, રોટલી ઉત્તર ભારતીય મેનુનો અભિન્ન ભાગ હોવાથી, રસોડાઓને રોટલી બનાવવાના મશીનથી સજ્જ રાખવામાં આવ્યાં છે, જે 6,000 કિલો ઘઉંના લોટમાંથી 2,00,000 સુધી રોટલી બનાવી શકવાની ક્ષમતા ધરાવે છે.